56-வது நிமிடத்தில் கோஸ்டாரிகா அணி பதில் கோல் திருப்பி சமநிலையை எட்டியது. கார்னர் வாய்ப்பை பயன்படுத்தி கோஸ்டாரிகா அணி வீரர் ஜோயல் கேம்ப்பெல் கோலை நோக்கி தூக்கி அடித்த பந்தை சக வீரர் கென்டால் வாஸ்டன் தலையால் முட்டி கோலுக்குள் திணித்தார். 88-வது நிமிடத்தில் சுவிட்சர்லாந்து அணி 2-வது கோல் அடித்தது. அந்த அணியின் மாற்று ஆட்டக்காரர் ஜோசிப் டிரிமிக் இந்த கோலை அடித்தார்.